ਸਮੱਗਰੀ: ਕਈ ਸਾਲਾਂ ਤੋਂ ਵਿਛੜੇ ਪੁਰਾਣੇ ਜਿਗਰ ਚੌਧਰੀ ਨਾਲ ਫੋਨ ‘ਤੇ ਗੱਲ ਹੋਈ ।

ਮੈਨੂੰ ਯਾਦ ਹੈ ਕਿ ਪਿਛਲੀ ਦਫ਼ਾ ਜਦੋਂ ਚੌਧਰੀ ਨੇ ਫੋਨ ਕੀਤਾ ਸੀ ਤਾਂ ਉਹ ਇਸਲਾਮਾਬਾਦ ‘ਚ ਸੀ। ਜਿਹੜਾ ਇਮਰਾਨ ਖ਼ਾਨ ਅਤੇ ਤਾਰੁਲ ਕਾਦਰੀ ਨੇ ਮਿਲ ਕੇ ਧਰਨਾ ਦਿੱਤਾ ਸੀ, ਉਹ ਉਸ ‘ਚ ਬੈਠਾ ਸੀ।

ਮੈਨੂੰ ਫੋਨ ਕਰਕੇ ਕਹਿੰਦਾ ਹੈ ਬਈ ਇੱਥੇ ਇਨਕਲਾਬ ਆ ਰਿਹਾ ਹੈ, ਤਾਰੀਕ ਬਣ ਰਹੀ ਹੈ ਤੇ ਤੂੰ ਕਰਾਚੀ ‘ਚ ਬੈਠਾ ਪੁਰਾਣੀਆਂ ਚਵਲਾਂ ਹੀ ਮਾਰੀ ਜਾ ਰਿਹਾ ਹੈ। ਤੂੰ ਇਸਲਾਮਾਬਾਦ ਪਹੁੰਚ ਫੋਰਨ।

ਇਹ ਵੀ ਪੜ੍ਹੋ-

ਮੈਂ ਕਿਹਾ ਚੌਧਰੀ ਮੇਰੇ ਛੋਟੇ-ਛੋਟੇ ਬੱਚੇ ਹਨ।ਵੈਸੇ ਵੀ ਜੇ ਕਿਸੇ ਇਨਕਲਾਬ ਨੂੰ ਮੇਰੇ ਵਰਗੇ ਫਾਇਲ ਬੰਦੇ ਦੀ ਲੋੜ ਪੈ ਜਾਵੇ ਤਾਂ ਮੈਨੂੰ ਲੱਗਦਾ ਹੈ ਕਿ ਇਨਕਲਾਬ ਥੋੜ੍ਹਾ ਜਿਹਾ ਥੱਕ ਗਿਆ ਹੈ।

ਚੌਧਰੀ ਇੱਕ ਮਿੱਠਾ ਇਨਕਲਾਬੀ ਹੈ। ਮੈਂ ਪੁੱਛਿਆ ਬਈ ਸੁਣਾ ਆਪਣੇ ਇਮਰਾਨ ਖ਼ਾਨ ਦਾ ਇਨਕਲਾਬ ਕਿੱਥੋਂ ਤੱਕ ਪਹੁੰਚਿਆ ਹੈ? 

ਉਸ ਨੇ ਵੀ ਉਹੀ ਰੌਣਾ ਰੋਇਆ ਜੋ ਸਾਰੇ ਰੋਂਦੇ ਹਨ-ਬਈ ਬੰਦਾ ਤਾਂ ਠੀਕ ਹੈ ਪਰ ਇਸ ਨੂੰ ਟੀਮ ਠੀਕ ਨਹੀਂ ਮਿਲੀ। ਇਹ ਵੀ ਬਾਕੀਆਂ ਵਾਂਗ ਹੀ ਨਿਕਲਿਆ ਹੈ।

ਫਿਰ ਕਹਿੰਦਾ ਹੈ ਕਿ ਇਮਰਾਨ ਖ਼ਾਨ ਸੂਫੀ ਜਿਹਾ ਹੋ ਗਿਆ ਹੈ। ਮੈਂ ਕਿਹਾ ਕੀ ਮਤਲਬ? ਕਹਿੰਦਾ ਬੁੱਲ੍ਹਾ ਕੀ ਜਾਣਾ ਮੈਂ ਕੌਣ ਟਾਈਪ।

ਫਿਰ ਮੈਨੂੰ ਯਾਦ ਆਇਆ ਕਿ ਇਮਰਾਨ ਖ਼ਾਨ ਹਾਜ਼ਰੀਆਂ ਤਾਂ ਪਾਕਿ ਪਤਨ ਦਿੰਦਾ ਰਿਹਾ ਹੈ। ਮੈਨੂੰ ਇੱਕ ਫੋਟੋ ਵੀ ਯਾਦ ਹੈ, ਇਲੈਕਸ਼ਨ ਤੋਂ ਪਹਿਲੇ।

ਇਮਰਾਨ ਖ਼ਾਨ ਸਾਹਿਬ ਬਾਬਾ ਫਰੀਦ ਦੀ ਮਜ਼ਾਰ ਦੇ ਅੰਦਰ ਕੰਧ ਨਾਲ ਭੁੰਜੇ ਬੈਠੇ ਸਨ, ਦੀਵਾਰ ਨਾਲ ਸਹਾਰਾ ਲਾ ਕੇ।

ਤੁਸੀਂ ਵੀ ਸਾਰੀ ਜ਼ਿੰਦਗੀ ਮਵਾਲੀ ਵੇਖੇ ਹੋਣਗੇ, ਜਿਹੜੇ ਦਰਬਾਰ ‘ਤੇ ਆ ਕੇ ਬੈਠ ਜਾਂਦੇ ਹਨ ਤੇ ਇਹ ਜਿੱਦ ਲਾ ਛੱਡਦੇ ਹਨ ਕਿ ਜਦੋਂ ਤੱਕ ਮੰਨਤ ਪੂਰੀ ਨਹੀਂ ਹੁੰਦੀ ਉਨ੍ਹਾਂ ਨੇ ਉੱਠਣਾ ਕੋਈ ਨਹੀਂ।

ਇੰਝ ਬੈਠਦੇ ਨੇ ਕਿ ਉਨ੍ਹਾਂ ਨੂੰ ਭੁੱਲ ਹੀ ਜਾਂਦਾ ਹੈ ਕਿ ਮੰਗਣ ਕੀ ਆਏ ਸੀ। ਖ਼ਾਨ ਸਾਹਿਬ ਦਿਲ ਦੀ ਮੁਰਾਦ ਲੈ ਕੇ ਉੱਠੇ। ਘਰ ਵੀ ਵੱਸ ਗਿਆ ਅਤੇ ਵਜ਼ੀਰ-ਏ-ਆਜ਼ਮ ਵੀ ਬਣ ਗਏ।

ਮੈਂ ਚੌਧਰੀ ਨੂੰ ਕਿਹਾ ਬਈ ਇਮਰਾਨ ਖ਼ਾਨ ਨੂੰ ਤਾਜ਼ ਤਾਂ ਬਾਬੇ ਫਰੀਦ ਨੇ ਦਿੱਤਾ ਸੀ ਤੇ ਹੁਣ ਤਖ਼ਤ ‘ਤੇ ਬੈਠ ਕੇ ਬੁੱਲ੍ਹਾ ਕਿਵੇਂ ਬਣ ਗਿਆ? 

ਚੌਧਰੀ ਆਪ ਅੱਧਾ ਸੂਫੀ ਹੈ। ਬੁਜ਼ਰਗਾਂ ਦੇ ਝਗੜਿਆਂ ‘ਚ ਨਹੀਂ ਪੈਂਦਾ। ਕਹਿਣ ਲੱਗਾ ਛੱਡੋ ਇਸ ਗੱਲਾਂ ਨੂੰ, ਹੋਰ ਕੋਈ ਗੱਲ ਕਰੋ। ਪੁਰਾਣੇ ਬਚਪਨ ਦੇ ਯਾਰਾਂ ਦੀ ਸੁਣਾਓ, ਕਿਹੜਾ ਜਿਉਂਦਾ ਹੈ ਕਿਹੜਾ ਮਰ ਗਿਆ, ਤੇ ਜਿਹੜਾ ਜਿਉਂਦਾ ਹੈ ਉਹ ਜਿਉਂਦਾ ਕਿਉਂ ਹੈ।

ਮੈਂ ਇਸ ਤੋਂ ਬਾਅਦ ਪੰਜਾਬੀ ਵਾਲੇ ਪੀਰ ਡਾ. ਮਨਜ਼ੂਰ-ਏ-ਜਾ ਸਾਹਿਬ ਨੂੰ ਵਾਸ਼ਿਗੰਟਨ ਡੀਸੀ ਫੋਨ ਖੜਕਾਇਆ ਤੇ ਸਵਾਲ ਪੁੱਛਿਆ ਕਿ ਬਾਬੇ ਫਰੀਦ ਤੇ ਬੁੱਲ੍ਹੇ ਵਾਲੀ ਗੱਲ ਤਾਂ ਸਮਝਾਓ। 

ਉਨ੍ਹਾਂ ਨੇ ਗੱਲ ਲੰਬੀ ਤੇ ਤਵਾਰੀਖੀ ਕੀਤੀ ਤੇ ਮੈਨੂੰ ਦੱਸਿਆ ਕਿ ਪਾਕਿ ਪਤਨ ਵਾਲੇ ਬਾਬਾ ਫਰੀਦ ਦਾ ਹੁਣ ਹੀ ਰੌਬ ਨਹੀਂ ਇੰਨ੍ਹਾਂ ਦਾ ਆਪਣੇ ਜ਼ਮਾਨੇ ‘ਚ ਵੀ ਬੜਾ ਟੌਰ ਸੀ।

ਦਿੱਲੀ ‘ਚ ਹਕੂਮਤ ਕਰਨ ਵਾਲੀ ਅੱਧੀ ਅਸ਼ਰਾਫੀਆ ਤਾਂ ਉਨ੍ਹਾਂ ਦੀ ਮੁਰੀਦ ਸੀ। ਜਦੋਂ ਤੁਗਲਕ ਦੀ ਫੌਜ ਪਾਕਿ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕੋਰੋਨਾਵਾਇਰਸ ਦੀ ਵਜ੍ਹਾ ਕਰਕੇ ਆਪਣੇ ਘਰਾਂ ‘ਚ ਕੈਦੀ ਹਾਂ ਅਤੇ ਬਚਪਨ ਦੇ ਵਿਛੜੇ ਯਾਰ ਯਾਦ ਕਰ ਲਈਦੇ ਹਨ। ਕਿਸੇ ਨੂੰ ਯਾਦ ਆਵੇ ਤਾਂ ਉਹ ਵੀ ਫੋਨ ਕਰ ਲੈਂਦਾ ਹੈ।